cy cy de cy cy cy cy cy de fr cy cy cy cy cy cy cy cy cy cy cy cy cy cy cy id de de cy
Ynglŷn â Bwydlenni o Bwys mewn Gofal | menuscount
Mae gwefan Bwydlenni o Bwys mewn Gofal yn gyd-fenter arloesol rhwng Gwasanaeth Safonau Masnach Torfaen a Bwrdd Iechyd Prifysgol Aneurin Bevan, ac fe’i hariannwyd gan Gronfa Gymdeithasol Ewrop.
Nod y safle, yn y pendraw, yw cefnogi cartrefi gofal i wella prydau bwyd ac ansawdd bywyd trigolion. Fe fydd yn cefnogi dogfen Llywodraeth Cymru, Maeth mewn Lleoliadau Cymunedol , sy’n helpu darparwyr gofal i fynd i’r afael â diffyg maethiad o fewn lleoliadau gofal a chymunedol, ac yn cynnig y ddolen sydd ar goll at wybodaeth a chyngor ymarferol ar ddarparu bwyd a gwasanaethau arlwyo.
Mae’r prosiect cyffrous hwn wedi gweithio’n agos gyda Phartneriaeth Gofal Cymdeithasol Torfaen a Chartrefi Nyrsio a Phreswyl lleol, i dreialu ryseitiau a gwerthuso adnoddau. Mae hefyd wedi datblygu partneriaethau cryf gyda Llywodraeth Cymru, Iechyd Cyhoeddus Cymru ac Arolygiaeth Gofal a Gwasanaethau Cymdeithasol Cymru (AGGCC), sydd wedi darparu arbenigedd a chyngor.
Cynlluniwr Bwydlenni i’ch helpu i gynllunio bwydlenni syml sy’n cynnwys digon o faeth
Cyfleuster Chwilio Rysetiau Chwilio Ryseitiau sy’n darparu ryseitiau i fodloni anghenion preswylydd sy’n gyffredinol iach
Ardal Gofal a Chymorth sy’n cynnig adran gyfeirio ddefnyddiol i’ch helpu i gadw’r preswylwyr yn iach yn faethol
Fe fydd defnyddio’r Cynlluniwr Bwydlenni mewn cartrefi gofal yn gwella safon darpariaeth bwyd, a gall hyn gyfrannu at:
Lai o achosion o ddiffyg maethiad mewn lleoliadau gofal a chymunedol
Llai o breswylwyr yn gorfod mynd i’r ysbyty o ganlyniad i ddiffyg maethiad sy’n gysylltiedig â chlefyd
Llai o lyncu ychwanegion maethol
Gwell canlyniadau i breswylwyr
Gwell boddhad ac ansawdd bywyd i breswylwyr